แพทย์ ยังขอความร่วมมือสวมหน้ากากอนามัย โดยเฉพาะการโดยสารรถสาธารณะ
ศาตราจารย์นายแพทย์ นิธิพัฒน์ เจียรกุล หัวหน้าสาขาวิชาโรคระบบการหายใจและวัณโรค ภาควิชาอายุรศาสตร์คณะแพทยศาสตร์ศิริราชพยาบาล มหาวิทยาลัยมหิดล กล่าวถึงสถานการณ์โรคโควิด-19 ที่ปัจจุบันมีการระบาดของสายพันธุ์ BA.5 ว่า จากสถิติพบผู้ป่วยเพิ่มขึ้นหลังเปิดประเทศและเปิดเทอม แม้จะยังไม่เพิ่มขึ้นมากเท่าช่วงระบาดรุนแรงของ BA.2 แต่ทำให้เหตุการณ์ที่คาดว่าจะสงบลงไม่เป็นไปตามคาด จึงต้องร่วมมือกันทำเหมือนช่วงก่อนสงกรานต์ที่ผ่านมา เพื่อควบคุมไม่ให้การระบาดเพิ่มสูงขึ้นไปอีก ส่วนผู้ที่ต้องใช้บริการรถสาธารณะในการเดินทางขอความร่วมมือสวมใส่หน้ากากอนามัย หากเดินทางไกลขอให้สวมใส่หน้ากากอนามัยตลอดเวลา การปลดหน้ากากอนามัยเป็นช่วงๆ ยังไม่ปลอดภัยและยืนยันว่าการสวมใส่หน้ากากอนามัยนอนขณะเดินทางไกลบนรถสาธารณที่เป็นระบบปิดการระบายอากาศไม่ดีจึงถือว่าปลอดภัย ส่วนชนิดวัคซีนโควิด-19 ทุกชนิดที่มีขณะนี้เป็นวัคซีนที่ถูกคิดค้นก่อนการระบาดของสายพันธุ์โอไมครอน เมื่อฉีดไปแล้ว 1 เดือนประสิทธิภาพจะลดลง แต่ยังป้องกันอาการรุนแรงได้ศาสตราจารย์นายแพทย์ นิธิพัฒน์ กล่าวด้วยว่า หากภายหลังพบว่าสถานการณ์การระบาดโรคโควิด-19 ดีขึ้น ซึ่งคาดว่าอาจใช้เวลา 2-4 สัปดาห์เป็นอย่างน้อยจึงค่อยผ่อนคลายกิจกรรมต่างๆ ได้ และหลังหยุดยาว 5 วันนี้ ในอีก 1-2 สัปดาห์เป็นช่วงที่ต้องเฝ้าระวัง แต่ย้ำว่าหากทุกคนช่วยกันเฝ้าระวังจะช่วยให้สถานการณ์ดีขึ้นได้ พร้อมคาดหวังว่าคนไทยจะร่วมมือกันป้องกันให้สามารถผ่านสถานการณ์ครั้งนี้ไปได้อีก